Tre biler var ved middagstid søndag involveret i et uheld ved Sulsted. En af bilisterne kom lettere tilskade ved uheldet.

I følge vagtchef ved Nordjyllands Politi, Mogens Hougensen, tyder de foreløbige meldinger på, at en af bilisterne overså sin ubetingede vigepligt, da vedkommende skulle dreje ud på Hammervej fra Staprisvej. Her blev bilen ramt af de to andre biler.